TIRANË– Zëvendësministrja e Shëndetësisë, Eugena Tomini është shprehur se kompanitë privatë që janë licensuar për të bërë testet e Covid-19 në kufi, kanë vendosur çmimet në bazë të legjislacionit në fuqi dhe rregullores së licencimit të tyre.
Në një prononcim për Report TV, Tomini shton se nuk mund të liberalizohet tregu për të pasur çmime më të ulëta pasi vetëm kompanitë e licencuara kanë pasur aftësinë të plotësojnë kriteret që duhet për testit ndaj COVID-19.
"Për sa i përket licencimit të laboratorëve jopublik janë në ëeb-in e Ministrisë së Shëndetësisë të 10 laboratorët e licencuar që kanë pasur aftësitë dhe kapacitetet për të kryer testin e PCR dhe atë të shpejtë në bazë të monitorimit nga strukturat përgjegjëse që bëjnë licencimin e tyre. Tarifat janë strukturat jopublike që e vendosin sipas legjislacionit në fuqi, vlerësimi i tarifave të tilla bazohet në rregulloren e licencimit të këtyre laboratorëve, ashtu si ka përvijuar edhe testi administrativ për t'u kryer nga laboratorët jopublikë ka përvijuar edhe për kryerjen e testit të shpejtë në pikat të caktuar qoftë edhe në pikat doganore. Laboratorët që janë certifikuara kanë aftësitë dhe kapacitetet teknike dhe kanë kaluar në sitën e kritereve të të gjithë indikatorëve që duhet të kryhen testet PCR apo testit i shpejtë,"- tha Tomini.
Sot kanë hyrë në fuqi rregullat e reja që kanë sjellë dhe trafik në pikat kufitare. Kushdo që do të hyjë në Shqipëri duhet të ketë pasaportë vaksinimi, test PCR negativ ose do të karantinohet për 10 ditë. Shumë qytetarë janë shprehur se nuk janë informuar, madje disa të tjerë janë shprehur se kanë marrë dozën e parë të vaksinës e gjithsesi iu kërkohet tamponi. Të tjerë janë ankuar për çmimin e testit dhe e kanë konsideruar një vjedhje të paguash 25 euro për këtë gjë në kufi, kur në Europë është 80 cent.
(f.m/dosja.al)